HR
C 252/52
Službeni list Europske unije
17.7.2023.
Rješenje predsjednika Općeg suda od 9. lipnja 2023. – FFPE odjel za Vijeće/Vijeće (Predmet T-179/23 R) („Privremena pravna zaštita – Institucionalno pravo – Sindikati ili profesionalna udruženja (SPO) – Sporazum sklopljen između Vijeća i SPO-ova Glavnog tajništva Vijeća – Postupak provjere kriterija za priznavanje i reprezentativnost SPO-ova – Ukidanje prava koja proizlaze iz sporazuma SPO-a koji ne doseže prag reprezentativnosti – Zahtjev za suspenziju primjene – Nepostojanje hitnosti”) (2023/C 252/63) Jezik postupka: francuski Stranke Tužitelj: Federacija europske javne službe, odjel za Vijeće (odjel za Vijeće FFPE-a) (Bruxelles, Belgija) (zastupnici: A. Champetier i S. Rodrigues, odvjetnici) Tuženik: Vijeće Europske unije (zastupnici: M. Bauer i I. Demoulin, agenti)
Predmet Tužitelj svojim zahtjevom na temelju članaka 278. i 279.
UFEU-a traži suspenziju primjene napomene Vijeća Europske unije od 3. travnja 2023.
(ORG.1.F/7053/23) o ishodu drugog postupka provjere FFPE-a.
Izreka 1.
Odbija se zahtjev za privremenu pravnu zaštitu. 2.
O troškovima će se odlučiti naknadno.
Tužba podnesena 6. travnja 2023. – Dansk Avis Omdeling Distribution/Komisija (Predmet T-195/23) (2023/C 252/64) Jezik postupka: engleski Stranke Tužitelj: Dansk Avis Omdeling Distribution A/S (Vejle, Danska) (zastupnik: L. Sandberg-Mørch, odvjetnik) Tuženik: Europska komisija
Tužbeni zahtjevi Tužitelj od Općeg suda zahtijeva da: — tužbu proglasi dopuštenom i osnovanom; — poništi Odluku Europske komisije C(2022) 5706 final od 10. kolovoza 2022.
o državnoj potpori SA.
57991 – 2021/C (ex 2021/NN) kojom je Danska dodijelila naknadu društvu Post Danmark za obvezu pružanja univerzalne usluge za 2020.; i — naloži Komisiji snošenje troškova postupka.